open-index/open-wikipedia-markdown huggingface dataset:
Պիեռ Շառլ Վան դեր Ստապպեն

**Պիեռ Շառլ Վան դեր Ստապպեն** (, ), բելգիացի քանդակագործ, մանկավարժ, Բրյուսելի գեղեցիկ արվեստների թագավորական ակադեմիայի ռեկտոր (1898 թվականից)։

## Կենսագրություն
1859-1868 թվականներին սովորել է Բրյուսելի գեղեցիկ արվեստների թագավորական ակադեմիայում, հետագայում եղել է նրա տնօրենը։ 1869 թվականից կանոնավորապես ցուցադրվել է Բրյուսելի սալոնում։ Տաս տարվա ընթացքում կանոնավորապես այցելել և ապրել է Փարիզում, Ֆլորենցիայում և Հռոմում։

Նա դարձել է բելգիական քանդակագործության նոր դպրոցի ճանաչված հեղինակությունը։ 1893 թվականին համագործակցել է Կոնստանդին Մենիեի հետ, աշխատելով Բրյուսելի Բուսաբանական այգու զարդարման վրա։ 1894-1898 թվականներից նրանց ղեկավարության տակ իրագործվել է 52 քանդակ (կենդանի և բույս, տարվա ժամանակը, լապտերներ և շատրվաններ)։

Դասավանդել է ակադեմիայում։ Եղել է  Բրյուսելի գեղեցիկ արվեստների թագավորական ակադեմիայի ռեկտոր (1898 թվականից)։

Նրա աշխատանքները ստեղծվել են դասական հունական ոգեշնչման և վերածնության քանդակների տակ, նմանվելով գործնականին և նույնիսկ այդ ժամանակների սիմվոլիկ քանդակագործությանը։

Պատկերի կիսանդրիի, դիցաբանական բնավորության ձևի և Բրյուսելի զարդարման մի շարք հոյակապորեն դեկորատիվ աշխատանքների հեղինակն է։   Նրան էր պատկանում Ալեքսանդր Ժանդեբյենի (1874 թվական), Թեոդոր Բարոնի, Վիլհելմ I Օրանացիի հուշարձանները և արձանները, Լիեժի և Անտվերպենի Հիսնամյակ այգու արձանները և ալեգորիաները (Բրյուսել)։

«Հանելուկային Սֆինքսի» (1897 թվական) հեղինակն է, մոդեռն արվեստի խորհրդանիշների գլխավորներից մեկն է։ Դա նրբին քանդակագործություն է, այսօր զարդարելով Գեղեցիկ արվեստների թագավորական թանգարանը, հիմնադրվել է 1897 թվականի Տերվյուրենի Պատվավոր Սալոնի Գաղութային ցուցահանդեսների համար, որն եղել էր Բրյուսելի Համաշխարհային ցուցահանդեսների հիմնական բաղադրիչ մասերից մեկը։

Պիեռ Շառլ Վան դեր Ստապպենի աշխատանքները բնութագրում են նրա պատահաբար սովորական «ակադեմիզմի» դարաշրջանը։

Նրա աշակերտներից էր` քանդակագործ Վիկտոր Ռուսսոն։

## Ընտրված ստեղծագործություններ

Պատկեր:Mort_d'Ompdrailles.JPG|*Հուշարձան Բրյուսելում ի պատիվ պարտված ատլետ Ompdrailles-ի` Լեոն Կլադելի վեպի հերոս*
Պատկեր:Bâtisseurs de ville.JPG|*Քաղաքի շինարարները*
Պատկեր:Arcades Cinquantenaire Anvers.JPG|*Հիսնամյակ այգու քանդակները և ալեգորիաները*
Պատկեր:Sphinx mystérieux 01.jpg|*Հանելուկային Սֆինքսը* 1897 թվական, փղոսկր, բրոնզ (Թագավորական գեղեցիկ արվեստների թանգարաններ (Բրյուսել))  
Պատկեր:Le Temps.JPG|*Ժամանակի ալեգորիան*, բրոնզ (Բրյուսելի Բուսաբանական այգի)


## Ծանոթագրություններ

## Գրականություն
* Краткий биографический словарь. 2014.

## Արտաքին հղումներ
* 1911 Encyclopædia Britannica/Van der Stappen, Charles

 
Կատեգորիա:Բելգիացի քանդակագործներ
Հեգեմոնիկ առնականություն

**Հեգեմոնիկ առնականություն** (), նաև *գերիշխող* կամ *դոմինանտ տղամարդկություն`* տերմին, որը ներկայացրել է ավստրալիացի սոցիոլոգ Ռավին Քոնելը, նկարագրելու համար տղամարդկանց համայնքի մշակույթի հիերարխիայի գագաթին գտնվող և դրա գերակշռող մասի բաժանվող առնականության տեսակը։ Ռուս գիտնական Իգոր Կոնը հեգեմոն առնականությունը համարում է որպես սոցիալ-մշակութային նորմատիվ կանոն, որով առաջնորդվում են տղամարդիկ և տղաները։

## «Իսկական տղամարդու» կերպարը
Հեգեմոնիկ առնականությունը տղամարդկության ցանկալի «նորմատիվ» մոդելն ու իդեալն է։ Այս օրինակներին հետևելու ցանկությունը հասարակության մեջ խրախուսվում է։ Չնայած դրան, ոչ բոլոր տղամարդիկ են փորձում ենթարկվել հեգեմոնիկ առնականության չափանիշներին։

Հեգեմոնային առնականությունը արտացոլում է այս կամ այն հասարակության մեջ գոյություն ունեցող «իսկական տղամարդ» հասկացությունը և իրականացվում է կանանց կամ այլ քիչ հեղինակավոր ձևերի հետ հարաբերություններում («կեղծ տղամարդիկ»)։ Այս հեգեմոնիան հիմնված է բռնության և ճանաչման վրա։ Հեգեմոնիկ առնականության հակառակը առնականության տարբեր մարգինալացված մոդելներ են, որոնք գոյություն ունեն էթնիկ, սոցիալական և սեռական փոքրամասնությունների խմբերում։ Տղամարդկության այս դրսևորումները մեծամասնության կողմից գնահատվում են որպես «արատավոր», մարգինալացվում և ընկալվում են հանդուրժողականության տարբեր մակարդակներով` հաճախ դառնալով հայրիշխանական հասարակությունների խտրականության օբյեկտներ։

Հեգեմոնիկ առնականությանը բնորոշ են կանացի ամեն ինչից խուսափելը(«առանց կանանց»), հոմոֆոբիան, ինքնավստահությունը, ագրեսիվությունը, մրցակցությունը, բարձր սոցիալական կարգավիճակի համար պայքարը, անտարբեր սեքսուալությունը և զգացմունքային զսպվածությունը։ Հեգեմոնիկ առնականությունը մեծ ազդեցություն ունի տղաների սոցիալականացման գործընթացի վրա` նրանց մոտ զարգանում են իշխանության, ուժի, սիրո հետ կապված ուժեղ զգացմունքներ, ինչպես նաև տաբու են դարձնում թուլությունը, որը արտահայտված է վախով, քնքշությամբ և ամոթի զգացումով։

Սոցիալապես և էթնիկորեն մարգինալացված որոշ խմբերի համար հեգեմոնիկ առնականությունը արտահայտվում է *բողոքական առնականությամբ*, որը ձգտում է վերակենդանացնել «իսկական տղամարդկային սկզբունքը» և դեմ է «ֆեմինացված», «մտավորականացված» և «հոմոսեքսուալ» արևմտյան քաղաքակրթությանը։

## Տես նաև
* Հետերոնորմատիվություն և Գենդերային անհամապատասխանություն
* Գենդերային դեր և Գենդերային կարծրատիպեր
* Հետերոհայրիշխանություն

## Ծանոթագրություններ

## Գրականություն
* 

* 

* 

* 

* 

* 

* 

* Ткаченко В. С. Психология мужественности и женственности у инвалидов // Медико-социальные основы независимой жизни инвалидов. — М., 2012
* Хитрук Е. Б. Социально-философский анализ проблемы мужской социализации // Вестник Томского государственного университета. 2014. № 387. С. 61-68
* Чернова Ж. В. Репрезентации гегемонной маскулинности в современном российском медиа-дискурсе: Дис. на соиск. уч. степ. к. социол. н.: Спец. 22.00.04 / Чернова Ж. В.; [Сарат. гос. техн. ун-т]. — Саратов: 2001. — 185 с.

## Արտաքին հղումներ
*
Անտուան Ժոզեֆ Վիրց

**Անտուան Ժոզեֆ Վիրց** (, ), բելգիացի գեղանկարիչ և ռոմանտիկական ուղղության քանդակագործ։

## Կենսագրություն
Եղել է Անտվերպենի գեղարվեստի ակադեմիայի շրջանավարտը, որտեղ նրա ուսուցիչներից էին` Գերեյնսը և Վան Բրեն։ 1829 թվականի նոյեմբերից մինչև 1832 թվականի մայիսն ապրել է Փարիզում, որտեղ այցելել է Լուվր, սովորել է հին վարպետներից և հիացրել է Միքելանջելոյի և Ռաֆայելի ստեղծագործություններով։

1832 թվականին վերադառնալով հայրենիք, Վիրցը երկրորդ փորձն էր կատարում, Մեծ մրցույթում հաղթելու համար և շահում է Հռոմի գեղարվեստի ակադեմիայի մրցանակը։ 1834 թվականի մայիսին ուղարկվել է Իտալիա պետական հաշվի համար, որտեղ ապրում է մինչև 1837 թվականի փետրվարը։ Հռոմում Անտուանն ընդունվել է Ֆրանսիական ակադեմիա։ Նա հակված էր հոյակապության չափերի վրա, նկարներից մեկը` «Թագուհու կատարելատիպը» (1856 թվական), որը նախագծվել էր 45 մետր բարձրության վրա, բայց այն չի ավարտվել։ Նկարել է կրոնական թեմաներով, ոչ մեծ հաջող կատարված ժանրային գործողության վայրով, ռեալիստական դիմանկարներով աշխատանքներ      («Նկարչի մոր դիմանկարը», 1838 թվական, Գեղեցիկ արվեստների թագավորական թանգարան, Բրյուսել)։ 1844 թվականին մոր մահից հետո  սարսափելի հարված է եղել նկարչի համար։ 1845 թվականին Անտուանը հեռացել է Լիեժից, որտեղ ապրել և աշխատել է երկարատև ժամանակ և բնակվել է Բրյուսելում։

Բանավիճական երկերի և արվեստի մասին տրակտատների հեղինակն է, այդ թվում` «Ռուբենսի գովքը» (1841 թվական) և  «Տրակտատ ֆլամանդական գեղանկարչության հիմնական բնույթի մասին»։ Այդ երկերն երկու անգամ արժանացել են Բրյուսելի ակադեմիայի մրցանակին։ Որպես նկարիչ-պատկերազարդող Քվազիմոդոյի և Էսմերալդայի դիմանկարներն է ստեղծել` Վիկտոր Հյուգոյի «Փարիզի Աստվածամոր տաճարը» վեպի հերոսները։ Կյանքի վերջին տարիներին սկսել է զբաղվել քանդակագործությամբ, որով հետաքրքրվել էր դեռ պատանեկության տարիներին և երեք խումբ էր ստեղծել` «Կրքերի ծնունդը», «Լույսի պայքարը խավարի հետ» և «Լույսի հաղթանակը» («Լույսի հաղթանակը»)։ Մի քանի ինքնապատկերներ է թողել։

Մահացել է իր արհեստանոցում։ Նրա աճյունը մումիացրել էին հին եգիպտական ծիսակատարություններին համապատասխան և հուղարկավորվել է Իքսելսկոյե գերեզմանատան մունիցիպալ դամբարանում։

Վիրցի մահից հետո արհեստանոցը դարձել է պետական սեփականություն և վերածվել է թանգարանի, որը կրում էր նկարչի անունը (): Նրա մեջ պահվում է Վիրցի 42 նկարները։


Antoine Wiertz - 19th C - Battle of the Greeks and Trojans for the corpse of Patroclus - KMSKA 1183.jpg|Հույների պայքարը տրոյանցիների դեմ Պատրոկլեսի մարմնի համար  (). 1844-1845 թվական
Antoine Wiertz Two Young Girls or the Beautiful Rosine.jpg|Երկու աղջիկները, կամ Նազելի Ռոզինան ( ou ). 1847 թվական
Wiertz burial.jpg|Վաղաժամ թաղումը(). 1854 թվական 
Antoine Wiertz - Suicide.jpg|Ինքնասպանությունը (). 1854 թվական


## Ծանոթագրություններ

## Գրականություն
* 
*  
*  
*  

## Արտաքին հղումներ
* 
*  
*  

Կատեգորիա:Բելգիացի նկարիչներ
Դետեկտիվ վեպի տասը պատվիրաններ

**Դետեկտիվ վեպի տասը պատվիրաններ**, Ռոնալդ Նոքսի կողմից սահմանված տասը կանոններ, որոնց պիտի հետևեն դետեկտիվ գրողները։ Նա եղել է Դետեկտիվ ակումբի անդամ և դետեկտիվի ոսկեդարի ներկայացուցիչ։ Նա եղել է նաև կաթոլիկ քահանա, ինչն էլ ազդեցություն է ունեցել, որ նա գրի դետեկտիվի տասը պատվիրանների մասին։ Գրողների մեծ մասը հետևել են այդ կանոններին։

Այդ կանոններն են․

# Հանցագործը պետք է լինի պատմության սկզբում հիշատակված ինչ-որ մեկը, բայց չպետք է լինի այն մարդը, ում մտքերին ընթերցողը հետևում է։
# Բոլոր գերբնական ուժերի օգտագործումը բացառվում է։
# Թույլատրվում է ոչ ավելի, քան մեկ գաղտնի սենյակ կամ միջանցք։
# Ոչ մի դեռևս անհայտ թույներ չեն կարող օգտագործվել, ինչպես նաև ցանկացած սարքեր, որոնք, ի վերջո, պահանջում են երկար գիտական բացատրություն։
# Ոչ մի չինացի չպետք է հայտնվի պատմության մեջ։
# Ոչ մի դժբախտ պատահար երբեք չպետք է օգնի դետեկտիվին, և նա երբեք անբացատրելի ինտուիցիա չպիտի ունենա, որը ճիշտ կլինի։
# Դետեկտիվ չպետք է ինքը կատարի հանցագործություն։
# Դետեկտիվ չպետք է լույս սփռի որևէ իրադարձության վրա, որոնք չեն ներկայացվել անմիջապես ընթերցողին։
# Դետեկտիվի հիմար ընկերը՝ Ուաթսոնը, չպետք է թաքցնի այն մտքերը, որոնք գալիս են նրա մտքին. նրա ինտելեկտը պետք է լինի մի փոքր ավելի ցածր, քան միջին ընթերցողին։
# Երկվորյակ եղբայրները և ընդհանրապես երկվորյակները չպետք է հայտնվեն, եթե նրանց հայտնվելու համար պատշաճ կերպով պատրաստվածություն չի եղել։

## Նշումներ

## Ծանոթագրություններ

Կատեգորիա:Դետեկտիվ
Վիկտոր Կրոխինի երկրորդ փորձը

**«Վիկտոր Կրոխինի երկրորդ փորձը»** (), խորհրդային լիամետրաժ գունավոր գեղարվեստական ֆիլմ, որը բեմադրվել է «Լենֆիլմ» կինոստուդիայում 1977 թվականին ռեժիսոր Իգոր Շեշուկովի կողմից։ Ֆիլմը նկարահանվելուց հետո վարձույթի չի հանվել։ Էկրան է բարձրացել միայն 1987 թվականին։

Վլադիմիր Վիսոցկին ֆիլմի համար գրել է «Բալլադ մանկության մասին» երգը։ Բայց, ինչպես պատմել է Էդուարդ Վոլոդարսկին, Վիսոցկին չի համաձայնել երգի կրճատումների հետ,  այդ պատճառով ֆիլմի առաջին խմբագրությունում երգը չի ներառվել։ Երգի մի մասը ներառվել է ֆիլմի 1987 թվականի տարբերակում։ Բացի այդ, Վիսոցկին պետք է խաղար Ստեփան Եգորովիչի դերը, որին ֆիլմում մարմնավորել է Օլեգ Բորիսովը։ Պահպանվել է կինոփորձը, որտեղ Վիսոցկին կատարում է «Полчаса до атаки» երգը։

## Սյուժե
Օդանավով թռիչքի ժամանակ ֆիլմի հերոսը՝ բռնցքամարտի չեմպիոն Վիկտոր Կրոխինը, հիշում է իր կյանքի ուղին։ Հերոսի մանկությունն անցել է հետպատերազմյան առաջին տարիներին։ Նա մեծացել է առանց հոր, մայրը զբաղված է եղել աշխատանքով, ավագ եղբայրը եղել է բանտում, նորահայտ խորթ հոր հետ հարաբերությունները չեն դասավորվել, և տղան դաստիարակվել են փողոցում։ Այնտեղ նա սովորել է պայքարել, և դա նրան հասցրել է բռնցքամարտի ռինգ։ Ժամանակի ընթացքում համառ փողոցային տղան դարձել է Եվրոպայի չեմպիոն։

## Գլխավոր դերերում
* Լյուդմիլա Գուրչենկո – *Լյուբա, Վիկտորի մայրը
* Նիկոլայ Ռիբնիկով – *Ֆեոդոր Իվանովիչ, Վիկտորի հայրը
* Օլեգ Բորիսով – *Ստեպան Եգորիչ
* Սաշա Խարաշկևիչ – *Վիկտոր Կրոխինն 9 տարեկանում
* Վիտյա Պոլուեկտով – *Վիկտոր Կրոխինը 13 տարեկանում
* Միխայիլ Տերենտև – *Վիկտոր Կրոխինը 25 տարեկանում

## Դերերում
* Անտոնինա Բոգդանովա – *Վիկտորի տատը
* Ալեքսանդր Պաշուտին – *Սերգեյ Անդրեևիչ
* Իվան Բորտնիկ – *Բորիս Կրոխին, Վիկտորի եղբայրը
* Վլադիմիր Զամանսկի – *Ստանիսլավ Ալեքսանդրովիչ
* Վիկտոր Վասին – *Վոլկով, բռնցքամարտի մարզիչ (հնչյունավորել է Իգոր Եֆիմովը)
* Գենադի Ֆրոլով – *Վենիամին Պետրովիչ
* Լեոնիդ Դյաչկով – ''Պոտեպալով

## Նկարահանող խումբ
* Սցենարի հեղինակ՝ Էդուարդ Վոլոդարսկի
* Բեմադրող ռեժիսոր՝ Իգոր Շեշուկով
* Գլխավոր օպերատոր՝ Վլադիմիր Բուրիկին
* Գլխավոր նկարիչ՝ Միխայիլ Գերասիմով
* Կոմպոզիտոր՝ Վադիմ Բիբերգան
* Երգերի տեքստի հեղինակ՝ Իգոր Շեֆերան
* Վլադիմիր Վիսոցկի - «Песня о давно минувших временах»

## Ծանոթագրություններ

## Արտաքին հղումներ
* 
*  Аннотированный каталог фильмов киностудии «Ленфильм» 1918—2003.
* «Вторая попытка Виктора Крохина» на сайте «Энциклопедия отечественного кино».
* 
* 
* «Вторая попытка Виктора Крохина» на Санкт-Петербургском международном кинофестивале в рамках внеконкурсной программы «Неизвестный Ленфильм»

Կատեգորիա:1970-ականների ռուսերեն ֆիլմեր
Կատեգորիա:1977 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Բուզլուխ

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Բուզլուգ** , գյուղ ԱՀ Գորանբոյի շրջանի Բուզլուգ գյուղական վարչական տարածքային շրջանում։ Այն թշնամուց ազատագրվել է 1990-ականների հայ-ադրբեջանական պատերազմից հետո։ Այն ներկայումս գտնվում է Ադրբեջանի վերահսկողության տակ։

## Պատմություն
Գյուղը հայտնի է եղել նաև Բոզլոխ անվամբ։  Գտնվում է Մռավի լեռնաշղթայի հյուսիսային Շամփրապտուկ և Ալհարակ լեռնաճյուղերի միջև  դեպի հարավ։ Գտնվում է Էրքեջ գյուղից 6 կմ դեպի հարավ-արևմուտք, Մանաշիդ գյուղից 3 կմ դեպի հարավ, Կուրակ գետի Բուզլուխ վտակի ձախ կողմի բարձրունքի վրա։ 1989 թվականին Բուզլուխ գյուղում ձևավորվել է ջոկատ։ 1991 թվականին ադրբեջանական հատուկ ջոկատայինների և խորհրդային զորքերի կողմից կազմակերպված «Օղակ» գործողության ժամանակ հարակից բնակավայրերի հետ միասին գյուղը հայաթափվել է և միացել Ադրբեջանիկազմին։ Ամիսներ անց Արցախի ինքնապաշտպանական ուժերը կարողացել են ազատագրել գյուղը։ 1992 թվականին գյուղը նորից անցել է Ադրբեջանին, բնակչությունը ստիպված տեղահանվել է, գյուղը ժամանակավորապես մնացել է Ադրբեջանի վերահսկողության տակ։

## Բնակչություն
XIX դարավերջին ուներ 23 տուն՝ 188 հայ բնակչով։  Այդ ժամանակ գյուղի բնակչությունը կազմել է 150 մարդ և 15 տնտեսություն, եղել են բնիկներ։

## Տնտեսություն
Բնակչության հիմնական զբաղմունքը անասնապահություն, բանջարաբուծությունն ու ծխախոտագործությունն էր։ Ուներ առողջարար օդ, սառնորակ ջրեր։

## Պատմամշակութային կառույցներ
Գյուղն ունեցել է հայկական եկեղեցի։  Բուզլուխ գետակի աջ կողմում գյուղից վերև պահպանվել է Սբ. Մինաս եկեղեցին, որի մոտակայքում կա գյուղատեղի և գերեզմանոց։

## Հասարակական կառույցներ
Գյուղն ունեցել է ութամյա դպրոց, ակումբ, գրադարան, բուժկայան։

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

## Ծանոթագրություններ

Կատեգորիա:Ադրբեջանի կողմից բռնազավթված տարածքներ
Կատեգորիա:Արցախի Հանրապետության բնակավայրեր
Կատեգորիա:Շահումյանի շրջանի համայնքներ
Գյուզալար

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Գյուզալար**, գյուղական համայնք Արցախի Հանրապետության Շահումյանի շրջանում, բարձրադիր վայրում։ Գտնվում էր Գանձակ քաղաքից 23 կմ հարավ֊արևելք։ 1990-ական թվականներ հայ-ադրբեջանական պատերազմից հետո գտնվում է հակառակորդի հսկողության տակ։

## Բնակչություն
1907 թվականին ուներ 203 ադրբեջանցի բնակիչ։

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

## Ծանոթագրություններ

Կատեգորիա:Ադրբեջանի կողմից բռնազավթված տարածքներ
Կատեգորիա:Արցախի Հանրապետության բնակավայրեր
Կատեգորիա:Շահումյանի շրջանի համայնքներ
Բանկային խուճապ

[մինի|220x220пкс|Ամերիկյան Յուիոն բանկ, [Նյու Յորք. 26 ապրիլ 1932 թվական:]]
**Բանկային խուճապ** (), ավանդատուների կողմից բանկերից ավանդների զանգվածային դուրսբերում՝ կապված բանկի ֆինանսական վիճակի վերաբերյալ կասկածների հետ։ Որքան շատ մարդ է կանխիկացում անում ավանդներից և հաշիվներից, այնքան իներցիայով ավելի է մեծացնում դեֆոլտի հավանականությունը, որը դրդում է մարդկանց միջոցների հետագա կանխիկացմանը։ Նման իրավիճակը կարող է ապակայունացնել բանկն այն աստիճան, որ նրա մոտ կանխիկ միջոցները սպառվեն, և այդպիսով այն սնանկ ճանաչվի։ Սա կանխելու համար բանկը կարող է ամբողջությամբ կամ մասնակիորեն սահմանափակել  յուրաքանչյուր հաճախորդի համար կանխիկացման հնարավորությունը և կասեցնել միջոցների դուրսբերումը կամ օպերատիվ կերպով ավելի շատ կանխիկ գումար ստանալու հնարավորություն ստեղծել այլ բանկերից կամ կենտրոնական բանկից։

Բանկային խուճապը, ֆինանսական ճգնաժամ է, որը տեղի է ունենում այն ժամանակ, երբ շատ բանկեր բախվում են մարդկանց ներհոսքին, որոնք զանգվածաբար իրենց վտանգված ավանդները վերածում են կանխիկ գումարի կամ ամբողջությամբ փակում են իրենց բանկային հաշիվները։

Համակարգային բանկային ճգնաժամը իրավիճակ է, երբ ամբողջ կամ գրեթե ամբողջ բանկային կապիտալը երկրում սպառվել է։

Առաջացած սնանկացման շղթան կարող է հանգեցնել երկարատև տնտեսական անկման, քանի որ ձեռնարկությունները և սպառողները կապիտալի պակաս ունեն բանկային համակարգի փլուզման պատճառով։ ԱՄՆ Դաշնային պահուստային համակարգի նախկին նախագահ Բեն Բերնանկեի խոսքով՝ Մեծ ճգնաժամը առաջացել է Դաշնային պահուստների համակարգի պատճառով և զգալի տնտեսական վնաս է հասցրել անմիջապես բանկային գործառնություններին։ Համակարգային բանկային ճգնաժամի հաղթահարման ծախսերը կարող են հսկայական լինել. տարեկան ծախսերը միջին հաշվով կազմում են ՀՆԱ-ի 13 %-ը, իսկ տնտեսական արտադրության կորուստները ՀՆԱ-ի միջինը 20 %-ն են 1970-ից 2007 թվականների ճգնաժամերի համար։

Բանկի վրա հարձակումները կանխելու կամ դրանց հետևանքները մեղմելու մեթոդները ներառում են բարձր պահուստային պահանջներ, որոնք բանկերից պահանջում են ավելի շատ պահուստներ պահել դրամական միջոցների տեսքով, պետական օգնություն բանկերին, առևտրային բանկերի պետական կարգավորումը, Կենտրոնական բանկերի կազմակերպումը, որոնք հանդես են գալիս որպես վերջին ատյանի պարտատերեր, ավանդների պաշտպանությունը, ավանդների ապահովագրության համակարգը և գործարկումից հետո, ժամանակավորապես դադարեցրել են միջոցների դուրսբերումը։ Այս մեթոդները ոչ հաճախ են աշխատում․ օրինակ, նույնիսկ երաշխավորված ներդրումների դեպքում ներդրողները բանկի վերակազմավորման ընթացքում կարող են նախկինի պես չունենալ անմիջական հասանելիություն դպոզիտներին։

## Ծանոթագրություններ

Կատեգորիա:Բանկային գործ
Կատեգորիա:Բանկեր
Կատեգորիա:Տնտեսական խնդիրներ
Ալ-Ահրամ

**Ալ Ահրամ** (), բառացի թարգմանություն` «Բուրգեր») եգիպտական խոշոր թերթ է։ Հիմնադրվել է 1875 թվականին գաղթականներ` լիբանանցի Բեշարոյի և սալիմցի Թեքլայի կողմից և այն սկզբնապես օրաթերթ էր, որը հրատարակվել էր Ալեքսանդրիայում։   Երկու ամիս հետո «Ալ Ահրամը» դարձել է օրաթերթ, իսկ 1899 թվականի նոյեմբերին նրա խմբագրությունը տեղափոխվել է Կահիրե։ Տարբեր ժամանակներում նրա հետ համագործակցել են եգիպտացի նշանավոր գրողներ, մասնավորապես նոբելյան դափնեկիր Նագիբ Մահֆուզը։ «Ալ Ահրամն» ունի նաև վերսիաներ անգլերեն  («Al-Ahram Weekly») և ֆրանսերեն («Al-Ahram Hebdo») լեզուներով։

## Ծանոթագրություններ

## Արտաքին հղումներ
* Al-Ahram
* Al-Ahram Weekly 
* Al-Ahram Hebdo

Կատեգորիա:Եգիպտոսի թերթեր
Շիրինյան-Բաբաջանյան ժողովրդավարների դաշինք

**Շիրինյան-Բաբաջանյան ժողովրդավարների դաշինք**, հայկական քաղաքական դաշինք՝ «Հանուն Հանրապետության կուսակցության» և «Քրիստոնյա–դեմոկրատական վերածնունդ» կուսակցությունը միջև։

## Պատմություն
2021 թվականի մայիսի 18-ին «Հանուն հանրապետության» կուսակցությունը և «Քրիստոնեա-դեմոկրատական վերածնունդ» կուսակցությունը հայտարարել են, որ մասնակցելու են 2021 թվականի խորհրդարանական ընտրություններին՝ որպես քաղաքական դաշինք։

Դաշինքի առաջնորդ է ընտրվել Արման Բաբաջանյանը։

Ընտրություններից հետո դաշինքը չանցավ Ազգային ժողով՝ հավաքելով ընտրողների ձայների ընդամենը 1,50 տոկոսը, ինչը ցածր է դաշինքների համար անհրաժեշտ 7 տոկոս նվազագույն ցուցանիշից։

## Գաղափարախոսություն
Դաշինքը դեմ է արտահայտվել, որ Նիկոլ Փաշինյանն ու Ռոբերտ Քոչարյանը կրկին գան իշխանության։

## Ընտրությունների ցուցանիշներ

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
*Շիրինյան-Բաբաջանյան ժողովրդավարների դաշինք - Քաղաքական երկխոսություն

Կատեգորիա:Հայաստանի լիբերալ կուսակցություններ
Կատեգորիա:Հայաստանի կուսակցություններ
Կրետեի պաշտպանության թանգարան

**Կրետեի պաշտպանության թանգարան** (), մունիցիպալ և պատմական թանգարան է` նվիրված Երկրորդ համաշխարհային պատերազմին Կրետեի պաշտպանությանը և Կրետեի հայտնի դիմադրությանը։ Այն տեղակայված է Հերակլիոնի հնագիտական թանգարանի մոտ, Հունաստանի Կրետե կղզու վրա գտնվող Հերակլիոն քաղաքում։

Այն հիմնադրվել է Հերակլիոնի քաղաքապետարանի կողմից, 1994 թվականի մայիսին։ Թանգարանի նպատակն է հավաքել, պահպանել և ցուցադրել մասունքներ 1941-1945 թվականների ժամանակաշրջանից համապատասխան եղանակով, ինչպես նաև` փաստաթղթավորել և տարածել տեղեկատվությունը Կրետեի ճակատամարտի ընթացքում ժողովրդական պայքարի և դրան հաջորդած գերմանա-իտալական օկուպացիայի մասին։

Անցյալի մի շարք նյութական վկաներ ներկայացնելուց բացի, թանգարանի նպատակն է հետաքրքրություն և հարգանք զարգացնել Կրետեի պատմության համար։

## Ծանոթագրություններ

## Արտաքին հղումներ
* Hellenic Ministry of Culture and Tourism 
* City of Herakleion

Կատեգորիա:1994 հիմնադրումներ Հունաստանում
Կատեգորիա:1994 հիմնադրված թանգարաններ
Մեսարա

**Մեսարա** (գրվում է նաև՝ **Մեսսարա,** ), իլյուվիական հարթավայր Կրետեի հարավում։ Այն ունի 50 կմ տարածում արևմուտքից արևելք և 7 կմ՝ հյուսիսից հարավ, ինչի արդյունքում այն համարվում է կղզու ամենամեծ հարթավայրը։

Հարթավայրի հյուսիս-արևմուտքում գտնվում է Իդա լեռը, որը Կրետեի ամենաբարձր կետն է։ Մեսարայի արևմտյան մասում գտնվում են հնագույն Ֆեստոս քաղաքի ավերակները, կենտրոնում՝ Ղորտինա քաղաքի մնացորդները։

## Աշխարհագրություն
Հարթավայրը տարածվում է արևելքից արևմուտք Կրետեի հարավային ափին։ Հյուսիսից սահմանակից է Պսիլորիտիս լեռնաշղթայով, իսկ հարավից՝ Աստերուսիա լեռնաշղթայով։ Արևմուտքում ողողում է Մեսարայի համանուն ծովածոցը, որը Լիբիական ծովի մաս է կազմում։ Այն տարածվում է դեպի արևելք՝ Վիաննոսի մոտակայքում գտնվող Դիկտի լեռան մատույցներում։ Յերոպոտամոսը հատում է հարթավայրը և թափվում Մեսարայի ծոցը։ Մեսարայի երկու վտակներն են Կուցուլիտիսը և Մայերասը Տիբակի գյուղում։ Վերջին տարիներին տարածքում ստեղծվել է արհեստական լիճ՝ Ֆաներոմենի ամբարտակը, որպեսզի ոռոգվի գրեթե ամբողջ հարթավայրը։ Մոտակայքում գտնվող մեկ այլ գետ՝ Պլատիսը, հոսում է Ռեթիմնո նոմից և թափվում Այիա Ղալինի։ Մեսարայի հովտում կառուցված գյուղերից են Միրեսը, Տիբակին, Այիո Դեկան, Ասիմին, Պիրղոսը, որը նաև մունիցիպալիտետների, Նեոխորիի, ինչպես նաև Պոբիայի, Պետրոկեֆալիի, Պիցիդիայի, Խարակասի և այլ փոքր բնակավայրերի նստավայր է։

Ասիմի գյուղի ցածր բարձրությունը Մեսարային բաժանում է երկու ավազանի՝ ստորին և վերին։ Անո Մեսարան հոսում է Անապոդարիս գետից, որի վտակներում են Պարտիրոն, Ամուրյելոն, Դամանիա, Արմանոյիա և Ինի ջրամբարները, ինչպես նաև Կարավադո և Սկինիա ջրամբարները։ Համանուն գյուղի մոտակայքում կառուցվում է նաև Պլակիոտիսա ամբարտակը։

## Նկարագրություն
Հարթավայրի ընդհանուր երկարությունը մոտ 55 կմ է։

Մեսարայի հովտում է աշխարհի ամենակարևոր հնագիտական վայրերից մեկը՝ Ֆեստոսը և Ղորտինան։ Ավելի քիչ հայտնի հնագիտական վայրերից են Այիա Տրիադան, Կոմոսը և Մատալան։

Մեսարայում հիմնականում մշակվում են ձիթապտուղներ և ավելի քիչ խաղողի այգիներ և բանջարեղեն։ Արտադրված ապրանքների մի մասը մատչելի է ներքին շուկայում, մինչդեռ ձիթապտղի յուղը, թարմ խաղողը և այլ ապրանքներ արտահանվում են եվրոպական շուկաներ։ Այդ շրջանում բուծում են նաև տեղական մեսարական ձի։

Հարթավայրում տեղի է ունենում «Մեսարայի գյուղատնտեսական ցուցահանդեսը», որը 1988 թվականից ի վեր տեղի է ունենում 2 տարին մեկ Վորիում և այժմ համարվում է ինստիտուտ տարածաշրջանի համար, քանի որ այն արդյունավետորեն նպաստել է տարածաշրջանի գյուղատնտեսության զարգացմանը։

## Պատկերասրահ

Պատկեր:Kreta Panagia Kaliviani.jpg|Պնայիա Կալիվիանի վանք
Պատկեր:Kreta Panagia Kaliviani church.jpg|Պնայիա Կալիվիանի վանք
Պատկեր:Messara-Ebene.jpg|Մեսարա


## Տես նաև
* Միխայիլ Կորակաս

## Ծանոթագրություններ

Կատեգորիա:Կրետե
Կատեգորիա:Հունաստանի աշխարհագրական օբյեկտներ
Իգոր Բաև

**Իգոր Ալեքսանդրովիչ Բաև** (, ), տնտեսագիտության դոկտոր, պրոֆեսոր, Ռուսաստանի Դաշնության բարձրագույն դպրոցի վաստակավոր աշխատող, թեկնածուական և դոկտորական ատենախոսությունների պաշտպանության խորհրդի նախագահ։ Տնտեսագիտության և կառավարման ֆակուլտետի դեկան, Հարավային Ուրալի պետական համալսարանի «Տնտեսագիտություն և ֆինանսներ» ամբիոնի վարիչ։

## Կենսագրություն
1963 թվականին ավարտել է Չելյաբինսկի պոլիտեխնիկական ինստիտուտը՝ «Ավտոմատիկա և հեռուստամեխանիկա» մասնագիտությամբ։ 1967-1970 թվականներին եղել է Չելյաբինսկի պոլիտեխնիկական ինստիտուտի արտադրության կազմակերպման և արդյունաբերության տնտեսագիտության ամբիոնի ասպիրանտ։ 1974 թվականին պաշտպանել է թեկնածուական թեզ, 1991 թվականին՝ դոկտորական թեզ։ 1991 թվականից հանդիսացել է Հարավային Ուրալի պետական համալսարանի «Տնտեսագիտություն և ֆինանսներ» ամբիոնի վարիչ։

## Գիտական գործունեություն
Հեղինակ է ավելի քան 200 տպագիր գիտական աշխատությունների, այդ թվում՝ տարբեր մակարդակի կրթական և մեթոդական ասոցիացիաների և գիտամեթոդական խորհուրդների ստորագրություններով դասագրքերի։ Շուկայական տնտեսագիտության վերաբերյալ 12 համակարգչային ուսուցման ծրագրերի հեղինակ է։ Նա Ռուսաստանի Դաշնության բարձրագույն կրթության լավագույն 300 դասագրքերի ցուցակում ընդգրկված «Ձեռնարկությունների տնտեսագիտություն» դասագրքի հեղինակներից մեկն է։ Իգոր Ալեքսանդրովիչի ղեկավարությամբ հաջողությամբ պաշտպանվել են գիտությունների 9 դոկտորներ (հաստատված են Բարձրագույն ատեստավորման հանձնաժողովի կողմից) և գիտությունների 47 թեկնածուներ։ Գիտական գործունեության հիմնական ոլորտներն են արդյունաբերական ձեռնարկությունների ներդրումային գործունեությունը, արդյունաբերական ձեռնարկությունների հարմարվողական կառավարումը, ներդրումային գործընթացների կառավարումը, լոգիստիկան։

## Մանկավարժական գործունեություն
Կարդացել է «Միկրոտնտեսագիտություն», «Մակրոտնտեսություն», «Ձեռնարկությունների տնտեսագիտություն», «Կառավարման հիմունքներ» դասընթացները

## Ծանոթագրություններ

Կատեգորիա:Խորհրդային տնտեսագետներ
Կատեգորիա:Ռուս տնտեսագետներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Տնտեսագիտական գիտությունների դոկտորներ
Կատեգորիա:Խորհրդային պրոֆեսորներ
Նորա Իստրեֆի

**Նորա Իստրեֆի** (, ), կոսովացի փոփ երգչուհի։

## Կենսագրություն
Նորա Իստրեֆին ծնվել է 1986 թվականի մարտի 25-ին Պրիշտինա քաղաքում, որն այն ժամանակ գտնվում էր Հարավսլավիայի Սոցիալիստական Ֆեդերատիվ Հանրապետության՝ ներկայիս Կոսովոյի մեջ։ Հայրը՝ Նեզիր Իստրեֆին, կինոօպերատոր էր։ Մայրը՝ Սյուզանա Թահիրսյուլյան, կոսովացի երգչուհի է․ հայտնի էր 1980-90-ական թվականներին։

Ունի երկու քույր՝ Նիտան՝ աշխատում է որպես ոճաբան, և Էռան՝ Ալբանիայի և Կոսովոյի ամենահաջողակ երգչուհիներից մեկը։ Իստրեֆին իր մասնագիտական գործունեությունը սկսել է 18 տարեկանում։

## Գործունեություն
Նորա Իստրեֆիի երաժշտական գործունեությունը սկսվել է 2003 թվականին, երբ հայտնվել է Կոսովոյի ռադիոյում և հեռուստատեսությունում։ Երկու տարի անց՝ 2005 թվականին, թողարկել է իր դեբյուտային ալբոմը՝ *Ëngjëll*: 2006 թվականին նա «Nuk mundem» երգով գրավել է ալբանական «Top Fest» երաժշտական մրցույթի երրորդ տեղը։ Այնուհետև Իստրեֆին թողարկել է մի քանի հիթ, այդ թվում՝ «Dy shokë» (2010), «Une e di» (feat. Ermal Feyzulahu, 2011) և «As ni zo» (feat. Mc Kresha 2011):

2010 թվականին Լինդիտա Հալիմիի և Big D.-ի հետ «All Mine» երգով մասնակցել է ալբանական երաժշտական *Kënga Magjike* մրցույթին, բայց որակազրկվել են։ 2012 թվականի փետրվարին թողարկել է «S'ki me ik» սինգլի երաժշտական տեսահոլովակը։ Նույն թվականի հուլիսին թողարկվել է նրա «Gangsta» թրեքը։

2013 թվականի ամռանը Իստրեֆին երգչուհի Գենայի հետ թողարկել է «Le Mama» երգը։ Ստեղծագործությունը «Assou Mama» երգի մասնակի գրագողություն էր։ 2013 թվականի նոյեմբերին կրկին մասնակցել է Kënga Magjike մրցույթին՝ ներկայացնելով «I jemi je» երգը։ Այնուամենայնիվ, մրցույթից առաջ կարողացել է հաշտվել այն կազմակերպիչների հետ, որոնք չեղյալ էին հայտարարել 2010 թվականին սահմանված որակազրկումը։

## Անձնական կյանք
Նորա Իստրեֆին 2014 թվականի սեպտեմբերին ամուսնացել է Ռոբերտ Բերիշայի հետ։ 2015 թվականի գարնանը զույգը ունեցել է դուստր՝ Ռենեն։

## Սկավառակագրություն
### Ալբոմներ

* 2005։ *Engjëll*
* 2006։ *Opium*
* 2008։ *Another World*

## Ծանոթագրություններ

## Արտաքին հղումներ
* Նորա Իստրեֆիի բլոգ
* Նորա Իստրեֆի Myspace
* Կենսագրություն
 

Կատեգորիա:Ալբանացի երաժիշտներ
Կատեգորիա:Ալբանացի երգիչներ
Կատեգորիա:Ալբանացի երգչուհիներ
Արցախ Բունիաթյան

**Արցախ/Դալտոն/Ասլանի Բունիաթյան**, Արցախյան պատերազմի հերոս, ազատամարտիկ ու վիրաբույժ, գրող ու հրապարակախոս, հասարակական գործիչ, ՀՅԴ անդամ։

## Կենսագրություն

Ծնվել է ԼՂԻՄ Մարտակերտի շրջանի Մեծ Շեն գյուղում, 1939 թվականին մարտի 2-ին։ Կրթությունը ստացել  է տեղի միջնակարգ դպրոցում։

1950 թվականին ընտանիքը տեղափոխվել է Արմավիր (նախկին Հոկտեմբերյան) քաղաք։ Հայրը՝ Ասլան Բունիաթյանը, Աշտարակի շրջանի Կոշ գյուղից էր։

1956 թվականին ավարտել է Արմավիրի թիվ 2 միջնակարգ դպրոցը։

1959 — 1965 թվականներին սովորել է Երևանի բժշկական ինստիտուտի բուժական բաժնում։

1965-1968 թվականներին աշխատել է Ցելինոգրադի մարզի Ադբասարի քաղաքային հիվանդանոցում որպես վիրաբույժ։

Հայաստան վերադառնալուց հետո աշխատել է Լենինականի երկաթգծի հիվանդանոցում։

1968 թվականին աշխատանքի է անցել Աբովյանի շրջանային հիվանդանոցում։

1988 թվականից Արցախյան շարժման Աբովյան քաղաքի ակտիվ անդամներից էր։

1990 թվականից ՀՅԴ շարքերում է։

1992 թվականի սկզբներից մինչև 1995 թվականի նոյեմբերը Մարտակերտի շրջանի դաշտային հոսպիտալի կազմում որպես վիրաբույժ մասնակցել է մարտական գրեթե բոլոր գործողություններին։

1995 թվականին Արցախ Բունիաթյանը վերադարձավ Աբովյան, սակայն մեկ տարի չանցած նա ստանձնեց  Բերձոր քաղաքի բուժմիավորման գլխավոր բժշկի աշխատանքը։

1996-2008 թվականներին աշխատել է  Արցախի Հանրապետության Քաշաթաղի շրջանի Բերձոր քաղաքի շջանային բուժմիավորումում որպես գլխավոր բժիշկ։

Մահացել է 2012 թ. հուլիսի 18-ին Երևանում։

## Պարգևներ

1994 թվական-  «Մայրական երախտագիտություն» մեդալ։

1998 թվական- ՀՀ Նախագահի հրամանագրով՝ «Մխիթար Հերացու» մեդալ։

2000 թվական- ԼՂՀ Նախագահի հրամանագրով՝ «Մարտական Խաչ» 2-րդ աստիճանի շքանշան։

Վիրաբուժությանը, ինչպես նաև հիվանդների հոգեկանի կարգավորմանը նվիրված մի քանի տասնյակ գիտական, մասնագիտական և հրապարակախոսական հոդվածների հեղինակ է։

2004 թվական- «Գարեգին Նժդեհ» մեդալ։

2007 թվական- Հայաստանի գրողների միության  անդամ։

2008 թվական-  ՀՀ պաշտպանության նախարարի հրամանով՝ «Վազգեն Սարգսյան» մեդալ։

2008 թվանան-  ԼՂՀ Նախագահի հրամանագրով արժանացել է վաստակավոր բժշկի կոչման։

## Հրապարակումներ

«Նժդեհի վերադարձը» - (Զորավարի աճյունը Հայաստան տեղափոխելու պատմությունից), Երևան, Ա. հ., 1999թ.

«Արյունոտ օրեր» - Վավերագրություն, Երևան։ 2000. Ասողիկ

«Արյունոտ օրեր» -(Մարտակերտ, 1992-1993թթ.), 2001թ.

«Արյունոտ օրեր»- (Մարտակերտ 1993թ.), 2003թ.

«Արյան գինը» - (Մարտակերտ 1993-1994 թթ.) Վավերագրություն, Երևան։ Ասողիկ, 2007թ.

«Դաշտային հոսպիտալ» -(Մարտակերտ-Օմար, հունվար-մարտ 1994թ.), 2009թ.

«Օր, վաղն ինչ գույն ես ունենալու…» -(Մարտակերտ, մարտ-մայիս, 1994թ.), 2011թ.

«Նժդեհի վերադարձը» - Երևան։ Լեգալ Պլյուս, 2011թ.

«Հուշագրություն» - Ստեփանակերտ։ ԼՂՀ ԳՄ «Վաչագան Բարեպաշտ» հրատ., 2014թ.

## Ծանոթագրություններ

Կատեգորիա:ՀՅԴ անդամներ
Կատեգորիա:Հայ վիրաբույժներ
Կատեգորիա:Արցախցի բժիշկներ
Կատեգորիա:Վաստակավոր բժիշկներ
Կատեգորիա:Արցախյան պատերազմի մասնակիցներ հայկական կողմից
Կատեգորիա:Գարեգին Նժդեհ մեդալակիրներ
Կատեգորիա:Հայաստանի գրողների միության անդամներ
Կատեգորիա:Հայ գրողներ
Կատեգորիա:Հայ հրապարակախոսներ
Կատեգորիա:Հայ հասարակական գործիչներ
Հունական ազգային երաժշտական գործիքների թանգարան

**Հունական ազգային երաժշտական գործիքների թանգարան** (), թանգարան Հունաստանի մայրաքաղաք Աթենքում, նվիրված է Հունաստանի ազգային գործիքների պատմությանը։ Թանգարանի հիմքի վրա գործում է էթնոմուզիկոլոգիայի հետազոտական կենտրոնը։

Գտնվում է Lորջ Լասանիսայի կալվածքում, որը հիմնադրվել է 1842 թվականին Հռոմեական ագորայի տարածքում։

Աթենքի մետրոպոլիտենի մոտակա կայարանը «Մոնաստիրակի» կայանն է։

## Հավաքածու
Թանգարանի կես դարի ընթացքում հավաքված ավելի քան 1200 ազգային երաժշտական գործիքների հավաքածուին տիրապետում է հույն հետազոտող, երաժշտագետ Ֆիվոս Անոյանակիսը։ Հնագույնը թվագրվում է 18-րդ դարի կեսերին։ Գործիքների շուրջ կեսը հասանելի է այցելուների կողմից ստուգման համար։ Միևնույն ժամանակ, յուրաքանչյուր գործիք լսելու համար մատչելի է դրա վրա նվագելու մի օրինակ։ Մնացած ցուցանմուշները հասանելի են թանգարանի ֆոնդերում հետազոտողների համար կամ հայտնվում են ժամանակավոր ցուցահանդեսներում կամ տրվում են այլ թանգարաններին։

Թանգարանի հիմնական ցուցադրությունը բաժանված է չորս թեմատիկ բաժինների.

* Մեմբրանոֆոնային գործիքներ` առաջին հարկում` տումբերլեկի (ավանդական հարվածային գործիք), դաուլի (թմբուկի տեսակներ) և դեֆի (դափնիներ)
* աերոֆոնային գործիքներ` առաջին հարկում` ֆլոգերներ, սուրավելիներ, մանդուրներ (ֆլեյտայի տեսակներ), ցաբուններ, գեդի (պարկապզուկների տեսակներ), զուռնադներ (հոբոյի բազմազանություն)
* ակորդոֆոնային գործիքներ` երկրորդ հարկում `տամբուրադներ, լագհուտներ (լուտաների տեսակներ), կիթառներ, մանդոլիններ, ցիմբալներ և այլն,
* իդիոֆոն գործիքներ` երրորդ հարկում `կուդունի (զանգերի մի տեսակ), մասսիսներ (ցիմբալներ), սիմանդրաներ և այլն։

## Պատկերասրահ

Պատկեր:Lavta (Museum of Greek Folk Instruments in Athens).jpg|Լավտա
Պատկեր:Cretan lyres, Museum of Greek Folk Instruments, Athens 2008.jpg|Լիրա
Պատկեր:Lyres-creta.jpg|Կրետական լիրա
Պատկեր:Cretan lyre, Museum of Greek Folk Instruments, Athens 2008.jpg|Կրետական լիրա
Պատկեր:Tsambouna.jpg|Ցամբունա
Պատկեր:Bouzoukis.jpg|Բուզուկի
Պատկեր:Laghouto.jpg|Լաղուտո
Պատկեր:Zourna.jpg|Զուռնա


## Ծանոթագրություններ

## Արտաքին հղումներ
* 

Կատեգորիա:Աթենքի թանգարաններ
Կատեգորիա:Երաժշտական գործիքների թանգարաններ
Կատեգորիա:Հունաստանի երաժշտական կազմակերպություններ
Վիկտոր Բորգե Ռոզենբաում

**Վիկտոր Բորգե Ռոզենբաում** ( ), դանիացի դաշնակահար, դիրիժոր և կոմիկ։

## Կենսագրություն
Վիկտոր Բորգեն ծնվել է Դանիայի Կոպենհագեն քաղաքում, հրեական ընտանիքում։ Նրա ծնողները երաժիշտներ էին՝ hայրը թավջութակահար էր դանիական թագավորական նվագախմբում, իսկ մայրը՝ դաշնակահարուհի։ Բորգեն, ինչպես մայրը, սովորեց դաշնամուր նվագել, երբ ընդամենը երկու տարեկան էր։ Նրա առաջին մենահամերգը տեղի ունեցավ 8 տարեկան հասակում, իսկ 1918 թվականին Դանիայի թագավորական կոնսերվատորիայում ստանում էր կրթաթոշակ։ Բորգեի առաջին ուսուցիչներից մեկը Վիկտոր Սխիելերն էր, հետագայում նա սովորում է Էգոն Պետրիի մոտ։ Երկրորդ Աշխարհամարտի տարիներին, երբ նացիստները բռնազավթեցին Դանիան, Բորգեն համերգ էր տալիս Շվեդիայում, որտեղից էլ կարողացավ փախչել Ֆինլանդիա։ 1940 թվականի օգոստոսի 28-ին նա ժամանել է Ամերիկա՝ ունենալով ընդամենը 20 դոլար։

## Ճանաչում
Վիկտոր Բորգեի պատվին անվանակոչվել է Նյու Յորքի *Scandinavia House*-ի սրահներից մեկը։ 2002 թվականին Կոպենհագենում նրա անունով կոչվել է *Victor Borges Plads* հրապարակը, իսկ 2009 թվականին այդ հրապարակում կանգնեցվել է հուշարձան՝ նվիրված նրա ծննդյան հարյուրամյակին։

## Ֆիլմագրություն
* Frk. Møllers Jubilæum (1937)
* Der var engang en Vicevært (1937)
* Alarm(Alarm) (1938)
* De tre måske fire (1939)
* Higher and Higher (1943)
* The Story of Dr. Wassell (1944)
* The Daydreamer (1966)
* The King of Comedy (1983)

## Արտաքին հղումներ
* Վիկտոր Բորգե Պաշտոնական կայք 
* Վիկտոր Բորգե
* Վիկտոր Բորգե

## Գրականություն
* Հարգանքի տուրք Վիկտոր Բորգեին
* Վիկտոր Բորգե - իմ սիրած երաժշտական կատակերգությունները

## Ծանոթագրություններ

Կատեգորիա:Դանիացի դաշնակահարներ
Կատեգորիա:Դանիացի երաժիշտներ
Կատեգորիա:Անձինք Կոպենհագենից
Կատեգորիա:Դանիացի դերասաններ
Կատեգորիա:Կատակերգուներ
Կատեգորիա:20-րդ դարի դանիացիներ
Կատեգորիա:Դանիացի դիրիժորներ
Կատեգորիա:Հոլիվուդյան փառքի ծառուղի
Արմեն Մարտիրոսյան (երգահան)

**Արմեն Մարտիրոսյան** (), հայ երգահան, կոմպոզիտոր, պրոդյուսեր։

## Կենսագրություն
Արմեն Մարտիրոսյանը ծնվել է 1963 թվականի փետրվարի 25-ին, Երևան քաղաքում։ 1970-1975 թվականներին սովորել է Երևանի Ալեքսանդր Սպենդիարյանի անվան երաժշտական դպրոցում, իսկ 1980-1985 թվականներին Երևանի Կոմիտասի անվան պետական կոնսերվատորիայի կոմպոզիցիայի բաժնում, եղել է Էդվարդ Միրզոյանի դասարանում։ 1985-1990 թվականներին աշխատել է Երևանի գեղագիտական դաստիարակչական կենտրոնում, իսկ 1991-1992 թվականներին՝ որպես երաժշտական ղեկավար՝ Հայաստանի պետական ջազային նվագախմբում։ Արմեն Մարտիրոսյանն իր երաժշտական գործունեությունը ծավալել է  Հայաստանում, Շվեյցարիայում, ԱՄՆ-ում, Ռուսաստանում, Էստոնիայում, Վրաստանում, Սիրիայում և այլ երկրներում։ 1991-1995 թվականներին աշխատել է Շվեյցարիայում՝ որպես դաշնակահար, կոմպոզիտոր և գործիքավորող, իսկ 1995-1997 թվականներին Հայաստանի Երգի պետական թատրոնում աշխատել է որպես գործիքավորող։

1997-2011 թվականներին եղել է Հայաստանի պետական ջազային նվագախմբի գեղարվեստական ղեկավարը և դիրիժորը։ Այդ ընթացքում  նվագախումբը մասնակցել է բազմաթիվ փառատոնների, ելույթ է ունեցել աշխարհահռչակ դաշնակահար և կոմպոզիտոր Չիկ Կորեայի հետ։

2006 և 2010 թվականներին եղել է «Եվրոտեսիլ» երգի միջազգային մրցույթում Հայաստանը ներկայացնող երգերի երաժշտությունների հեղինակը («Without you love», «Apricot stone»)։  «Կարմիր, կապույտ, ծիրանագույն», «Հայաստանը դու ես», «Կիլիկիա» և այլ ստեղծագործությունների հեղինակ է։

2006 թվականին Հայաստանի ազգային երաժշտական մրցանակաբաշխության ժամանակ Արմեն Մարտիրոսյանի «Կարմիր, կապույտ, ծիրանագույն» երգն արժանացել է «Տարվա լավագույն երգ» մրցանակին։ Որպես կոմպոզիտոր և գործիքավորող մոտ 300 ստեղծագործության հեղինակ է։

Մի շարք ֆիլմերի, ներկայացումների երաժշտությունների հեղինակ է, այդ թվում՝ «Տեր Ողորմյա», «Խաթաբալադա» ներկայացումների։

Արմեն Մարտիրոսյանի հայտնի ստեղծագործություններից են նաև «Mauntain Dance», «Masisamba», «Eastern Blues» և այլն։ 2002 թվականից եղել է Երևանի Կոմիտասի անվան պետական կոնսերվատորիայի պրոֆեսոր, համագործակցել է  Ալ Ջարունի, Շառլ Ազնավուրի, Չիկ Կորեանի, Ջիվան Գասպարյանի, Հերբի Հենքոքի և այլ երաժիշտների հետ։

2007 թվականին արժանացել է Հայաստանի մշակույթի և երիտասարդության հարցերով նախարարության ոսկե մեդալի և Հայաստանի «Արվեստի վաստակավոր գործչի» կոչման, իսկ 2008 թվականին՝ Հայաստանի «Մովսես Խորենացի» մեդալին։ 2010 թվականին մշտական բնակության համար տեղափոխվել է Կանադայի Վանկուվեր քաղաք, որտեղ աշխատում է սեփական ստուդիայում։

## Ծանոթագրություններ

## Արտաքին հղումներ
*Մենք այսօր կանգնած ենք ինքնության կորստի վտանգի առջև. Արմեն Մարտիրոսյան

Կատեգորիա:ՀՀ արվեստի վաստակավոր գործիչներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայ երգահաններ
Կատեգորիա:Հայ կոմպոզիտորներ
Կատեգորիա:Հայ պրոդյուսերներ
Կատեգորիա:Մովսես Խորենացու մեդալակիրներ
Ալ Էգլա

**Ալ Էգլա**  (), Ալ Դայենի շրջան։ Այն մոտ է պլանավորոված Լուսայիլ քաղաքի սահմանին։

Ավանդական թաղամասերի փոխարեն Ալ Էգլան բաղկացած է 2 մեծ փակ մասերից՝ Քիպկոյից և Գոլֆի դաշտերից։

## Աշխարհագրություն
Ալ Էգլան սահմանակից է հետևյալ շրջաններին.
*Լագունի արևմտյան ծովախորշը հարավում՝ բաժանված Գոլֆի փողոցով։ 
*Ջաբալ Թուայլեբը արևելքում՝ բաժանված Վադի ալ Գեյա փողոցով։
*Ալ Հարայեջը հյուսիսում՝ բաժանված Վադի ալ Գեյա փողոցով։
*Ալ Տարֆան արևմուտքում՝ բաժանված Ալ Հոր ափամերձ ճանապարհով։

## Տեսարժան վայրեր
*Դոհայի գոլֆի ակումբը, որը մրցաշարերի ժամանակ հյուրընկալում է Քաթարի վարպետներին, գտնվում է Ալ Էգլայի ամենահարավում՝ Ալ Հոր ափամերձ ճանապարհի մոտ։ 
*Շաֆալլահ կենտրոնը,որն օգնում է հատուկ կարիքներ ունեցող մարդկանց, մասնաճյուղ ունի Վադի ալ Գեյա փողոցում։
*Ընտանեկան խորհրդատվության կենտրոնը գտնվում է Սիդրայի փողոցում։ Կառուցումը առաջին անգամ սկսվել է 2013 թվականի ապրիլին՝ 76 միլլիոն ռիյալ՝ արժողությամբ։ 2015 թվականի հունիսին կառույցը ավարտին է հասցվել ընդհանուր 19 000 մետր քառակուսի տարածքով։ Կենտրոնի ներսի հարմարությունների մեջ են մտնում դասախոսութունների սրահը, գրադարանը և մանկապարտեզը։

## Պատկերասրահ

Պատկեր:Aerial view of Al Egla in Qatar (cropped).jpg|Ալ Էգլայի օդային պատկերը 2010 թվականին՝ բաժանված Լագունի արևմտյան ծովախորշից՝ հեռու ձախ մասում
Պատկեր:Qatar 2009.jpg|Դոհայի գոլֆի ակումբում գոլֆի խաղադաշտի պատկերը
Պատկեր:Qipco Compound in Al Egla.jpg|Ալ Էգլայիում Քիպկոյի համալիրը
Պատկեր:Panoramic view of Doha Golf Club in Al Egla.jpg|Ալ Էգլայում գտնվող Դոհայի գոլֆի ակումբի պանորամային պատկերը


## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Կատարի աշխարհագրություն
Ավագ Սուրբ Նշան մատուռ

**Ավագ Սուրբ Նշան մատուռ**,Հայ առաքելական մատուռ, գտնվում է Հայաստանի Կոտայքի մարզում` մարզկենտրոնից 40 կմ հարավ-արևմուտք, Աբովյան քաղաքից 3 կմ արևելք, Նոր Գյուղ և Կապուտան գյուղերի միջակայքում՝ Հատիս լեռան հարավարևմտյան ստորոտին։ Ծովի մակերևույթից բարձր է 1437-1492 մետր, կառուցվել է 1910 թվականին։

Սուրբ Նշան մատուռը գյուղի 8 հայտնի ուղտատեղերից 2-րդ է։
Մատուռը միանավ, թաղածածկ և ուղանկյուն խորանով կառույց է, ունի մեկ մուտք արևմտյան կողմից։ Մատուռի արտաքին չափերն են 8,86 x 5,78 մ։

Դատելով շինարարական և հորինվածքային ոճից, կարելի է ենթադրել որ մատուռը հիմնավերակառուցվել է 19-րդ դարի վերջին կամ ավելի վաղ 11-րդ դարի սկզբին։ Որմերում գործված են թե հին կառույցի երեսպատի քարեր և թե հարդարանքի առանձին տարրեր։

## Ծանոթագրություններ

Կատեգորիա:Կոտայքի մարզ
Կատեգորիա:Մատուռներ
Hippie Sabotage

**Hippie Sabotage**՝ էլեկտրոնային երաժշտական դուետ՝ Սակրամենտոյից (ԱՄՆ), կազմավորվել է 2005 թվականին՝ Քևին և Ջեֆֆ Սաուրերամ եղբայների կողմից։ Սկսելով ինդի երաժշտությունից, երաժիշտները անցել են հիփ հոփ գրելուն։ Հետագայում դուետը զարգացրել է իր հնչումը՝ մշակելով սեփական ոճը։ Hippie Sabotage-ի հաջորդ մինի ալբոմը վերնագրվել է *Drifter*, որը դուրս է եկել 2017 թվականին։ Իրենց կարիերայի համար երաժիշտները համագործակցել են այնպիսի կատարողների հետ, ինրպիսիք են Էլլի Գոլդինգը, Թովե Լուն, *Yukmouth*-ը, Azizi Gibson-ը և այլք։

2014 թվականին դուետը հասել է Billboard’s Next Big Sound-ի առաջին հորիզոնականին։

## Դիսկագրություն
; Մինի ալբոմներ

* *Vacants*՝ 2013
* *The Sunny Album*՝ 2014
* *Johnny Long Chord*՝ 2014
* *Vibes*՝ 2016
* *Options*՝ 2016
* *Providence*՝ 2016
* *Devil Eyes*՝ 2016
* *Drifter*՝ 2017
* *Red Moon Rising*՝ 2020

## Ծանոթագրություններ

Կատեգորիա:2005 հիմնադրված երաժշտական խմբեր
Կատեգորիա:Ապրող անձինք
Կատեգորիա:Երաժշտական դուետներ
Նականոշիմա

, Ճապոնական ծովի Օկիի կղզեխմբիում գտնվող Դոզենի կղզիներից մեկը։ Այն հայտնի է նաև  անունով։

Կղզու տարածքը 32.21 կմ քառակուսի է, ունի մոտ 2400 բնակիչ։ Կղզին վարչականորեն ղեկավարում են Ամա քաղաքը և Սիմանե պրեֆեկտուրան։ Կղզու մեծ մասը սահմանակից է Դեիսեն Օկի ազգային պարկին։

## Աշխարհագրություն
Նականոշիման Օկիի կղզիների մեջ մեծությամբ 3-րդն է։ Այն Հոնսյուի հյուսիսից լաստանավով մոտ 3 ժամվա ճանապարհ է։ Կղզին ծագմամբ հրաբխային է՝ 89.1 կմ (55.4 մղոն) երկարությամբ խորը կտրտված ջրափնյա գծով։ Նրա ամենաբարձր գագաթը ծովի մակերևույթից բարձր է 164 մետր։

Նականոշիմայի կլիման մերձարևադարձային մուսսոնային է՝ տաք ամառներով և ցուրտ ձմեռներով։ Տեղումներն առատ են ամբողջ տարվա ընթացքում։

## Պատմություն
Օկիի կղզիները  բնակցվել են դեռևս ճապոնական պալեոլիթի դարաշրջանից, և հնագետները Ջոմոնի, Յայոյի, Կոֆունի ժամանակաշրջաններից բազմաթիվ հնություններ են հայտնաբերել։

Նականոշիման Նարայի ժամանակաշրջանում օգտագործվել է որպես աքսորավայր՝ առավել հայտնի որպես Գո Թոբա նախկին կայսեր աքսորավայր, որը մահացել է կղզում 1239 թվականին։ Օկի Ջինջան կառուցվել է կղզում 1939 թվականին՝ ի հիշատակ այդ օրվան։ Կղզին Էդոյի ժամանակաշրջանում դարձել է Տոկուգավա սոգունատեի տիրապետության ժամանակ Մացուե կայսրության հսկողության տակ գտնվող հողամասերից մեկը։

Մեյձիի հեղափոխությունից հետո Օկի կղզիները 1871 թվականին դարձան Տոթթորի պրեֆեկտուրայի մասը, իսկ 1881 թվականին՝ Սիմանեի մասը։

1904 թվականին կղզին դարձավ Ամա գյուղի մի մասը և 1950 թվականին 6986 բնակիչներով հասավ իր բնակչության գագաթնակետին։ 1969 թվականին այն դարձել է քաղաք։

## Տրանսպորտ
Նականոշիման միացված է կանոնավոր լաստանավային ծառայություն տրամադրող Դոգո կղզու վրա գտնվող Սայիգո նավահանգստին այնպես, ինչպես ուղղակի լաստանավային ծառայությունը Ճապոնիայի մեծ կղզուն։

## Տնտեսություն
Կղզու տնտեսությունը հիմնականում հիմնված է գյուղատնտեսության և առևտրային ձկնորսության վրա։ Եղանակային զբոսաշրջությունը ևս մեծ դեր ունի տեղային տնտեսության վրա։

## Ծանոթագրություններ

## Արտաքին հղումներ
*Travel guide

Կատեգորիա:Ճապոնիայի կղզիներ
Եղջերունիկ

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ

**Եղջերունիկ**, գյուղական համայնք Արցախի Հանրապետության Շահումյանի շրջանում։ 1990-ական թվականների հայ-ադրբեջանական պատերազմից հետո չի վերաբնակեցվել։

Արցախի 2000 թվականի հոկտեմբերի 3-ի օրենքով Քիչիլքայան վերանվանվել է Եղջերունիկ։

## Պատմամշակութային վայրեր
Եղջերունիկ գյուղի պատմության ու մշակույթի վերաբերյալ պատմագրական և մատենագրական տվայներ չեն պահպանվել։ Գյուղի տարածքում որևէ պատմամշակութային հուշարձաններ կամ դրանց հետքեր չեն պահպանվել, 1923 թվականին ավերվել են քուրդ թուրքալեզու բնակիչների կողմից ովքեր այդտեղ բնակություն էին հաստատել, գյուղը լքել են` 1991-1993 թվականներին, Արցախյան ազատամարտի ընթացքում։ 1993 թվականին գյուղը ազատագրվել է։

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

## Ծանոթագրություններ

Կատեգորիա:Ադրբեջանի կողմից բռնազավթված տարածքներ
Կատեգորիա:Արցախի Հանրապետության բնակավայրեր
Կատեգորիա:Շահումյանի շրջանի համայնքներ
Թղթադրամների թանգարան

**Թղթադրամների թանգարան** (), դրամագիտական թանգարան, որը գտնվում է նույնանուն քաղաքի Կերկիրա կղզու վրա։ Թանգարանում ներկայացվել է առավել ամբողջական թղթադրամների հավաքածու, որոնք ծագել են Հունաստանի տարածքում։

## Պատմություն
Թղթադրամների թանգարանը բացվել է 1981 թվականին Իոնիական բանկի (Ionian Bank) նախկին շենքում։ Այդ շենքը կառուցվել է 1840 թվականին ճարտարապետ Այոենիս Քրոնիսի նախագծով։ 2000 թվականին Իոնիական բանկը միացել է Ալֆա բանկի հետ և թանգարանի գործունեությունը դադարեցվել է։ 2003 թվականից անց են կացվել մասշտաբային ցուցադրություններ և թանգարանի շինության վերականգնումը։ Թղթադրամների թանգարանի կրկին բացումը տեղի է ունեցել միայն 2005 թվականին։ 2007 թվականի հուլիսին թանգարանի երկրորդ հարկում բացվել է ցուցասրահ` ժամանակավոր ցուցահանդեսների համար։

## Հավաքածու
Թղթադրամների թանգարանի հավաքածուն իր մեջ ներառում է շուրջ 2000 հունական դրամանիշների օրինակներ, 1822 թվականից սկսած և մինչ այժմ։ Թանգարանում ներկայացվել են փաստաթղթեր, հաշվապահական մատյաններ, չեկեր, լուսանկարներ, կապված Հունաստանի փողի օգտագործման պատմության հետ։ Հավաքածույի մեջ մտնում են Եվրո միավորյալ արժույթների եվրոպական օրինակներ, որոնք 2002 թվականին փոխարինել են հունական ազգային արժույթին` Հունական դրախմային։

Յուրահատուկ հետաքրքրություն են ներկայացնում թղթադրամները, առաջինը թողարկվել է Հունաստանի անկախ նախագահ Գրիս Կապոդիստրիասի կողմից։ Թանգարանային հավաքածուներում պահվում են գանձատան բաժնետոմսերը, թողարկվել է հունական ժամանակավոր կառավարության կողմից։ Թանգարանում կարելի է տեսնել շատ քիչ թղթադրամներ, որոնք թողարկվել են 1920 թվականին և լայն տարածում չեն ստացել։ Նրա մեջ պատկերված է Սոֆիայի Սուրբ ժողովը Կոստանդնուպոլսում առանց օսմանյան մինարեների։ Թանգարանում ներկայացվում են թղթադրամներ, որոնք թողարկվել են Երկրորդ համաշխարհային պատերազմի օկուպացիոն կառավարության ժամանակ։ Թղթադրամները, որոնք թողարկվել են ժամանակավոր կառավարության և արժևորությունների կողմից, ցորենի համարժեքային կիլոգրամով։ Թղթադրամները 100 միլիարդ դրախմ են, որոնք հայտնվել են 1944 թվականի գեր գնաճների պատճառով։

Այցելուներին առաջարկել են մասնակցել ժամանակակից թղթադրամների պատրաստման գործընթացին, էսքիզից մինչև փորագրումներ և կնիքներ։

## Արտաքին հղումներ
* Музей банкнот Корфу, Греция 
* Электронный каталог музея
* Banknotes Museum 

Կատեգորիա:Դրամագիտության թանգարաններ
Կատեգորիա:Հունաստանի թանգարաններ
Կատեգորիա:1981 հիմնադրված թանգարաններ
Կատեգորիա:1981 հիմնադրումներ Հունաստանում
Ժամանակակից արվեստի թանգարան (Ֆլորինա)

**Ժամանակակից արվեստի թանգարան** հունական Ֆլորինա քաղաք, Արևմտյան Մակեդոնիա (), Հունաստանի ժամանակակից արվեստի ամենանշանավոր թանգարաններից մեկն է։ Թանգարանը հիմնադրվել է 1977 թվականին և գտնվում է Սակուլևաս գետի ափին գտնվող նեոկլասիկ շենքում։

Թանգարանի հավաքածուում կա ավելի քան 600 աշխատանք, որոնք ներառում են գեղանկարչություն, քանդակագործություն և փորագրություն։

Այստեղ ներկայացվել են 20-րդ դարի հայտնի նկարիչներ և քանդակագործներ` Պլակոտարիս Ռենգոսը, Կանիարիս Մավրիդիսը, Կանիարիս Տետիսը, Դիմիտրիս Միտարասը, Կանակարիս Կոնդոսը, Տսարաս Կոնդոյաննիսը, Բոտսոգլու Կսանտոպուլոսը, Սախինիս Դիմիտրեասը, Գոլֆինոս Լախասը, Դիմիտրիս Կալամարասը, Գեորգիադիս Պապայանիսը, Պերանտինոս Զոնգոլոպուլոսը, Կուլիանդինոս Նիկոսը, Լապաս Կուլիանդինոսը, Յանուլիս Հալեպասը, Պապագեորգոպուլոս Հաձիկիրիակոս-Գիկասը, Կոստոս Գրամատոպուլոսը, Քսենաքիս Պապադակիսը, Նիկոլայ Սիկոլիոտիսը, Մորալիս Տսոկլիսը, Յանսակիս Յանիսը և Նեդելկոսը։

Վերջերս թանգարանում ավելացրել են մի նոր հավաքածու «*Դան Էլ Գրեկո*» անունով։ Հավաքածուն բերվել է թանգարան հույն նկարիչների կողմից 1999 թվականի օգոստոսին, որի արդյունքում Ազգային գեղարվեստական պատկերասրահը (Աթենք) տրամադրվել է Դոմենիկո Թեոտոկոպուլոսի «Սուրբ Պյոտր» թանգարանին, ինչպես նաև Ֆլորենցիայից  44 փորագրություններ և 31 օտարերկյա նկարիչներ։

Մշտական ցուցահանդեսներից բացի, թանգարանը նաև կազմակերպում է արվեստի սիմպոզիումներ և կիրառական արվեստի ցուցահանդեսներ։


Պատկեր:Macedonian_Museums-13-Sygxronhs_Texnhs_Florinas-60.jpg|Գրամատոպուլոս, Էգեյան ծով 
Պատկեր:Macedonian_Museums-13-Sygxronhs_Texnhs_Florinas-61.jpg|Պլակոտարիս, Ֆլորինայի բնանկարը
Պատկեր:Macedonian_Museums-13-Sygxronhs_Texnhs_Florinas-63.jpg|Հալեպասի քանդակը


## Ծանոթագրություններ

## Արտաքին հղումներ
* Hellenic Ministry of Culture and Tourism 
* www.museumsofmacedonia.gr
* www.greece-museums.com
* www.planetware.com
* Tourist service of Florina Prefecture (in Greek)
* www.greecetravel.com

Կատեգորիա:1977 հիմնադրումներ Հունաստանում
Կատեգորիա:1977 հիմնադրված թանգարաններ
Կատեգորիա:Հունաստանի թանգարաններ
Կատեգորիա:Պատկերասրահներ